  Анжелика Тихонова корреспондент <p>13-тӥ гудырикошконэ Удмуртиысь Красногорск черкогуртын Спортъя XXIX элькун гужем гурт шудонъёсты сӥё-дано усьтӥзы. Ӵошатсконъёсы улосвылысь 25 ёросъёсысь 800 спортсменъёс пырисько. Со сярысь улосвыл тӧролэн но кивалтэтлэн пресс-службазы ивортэ.</p> <p>Шудонъёсты усьтонэ элькунлэн тӧроез Александр Бречалов но пыриськиз.</p> <p><img title="Та ар асьмемыз туж зол эскериз. Эскеронъёс али..." class="block_dynamic_editor4 dbe_id_90367" src="/upload/resize_cache/dynamicblockeditors/49e/150_16_1/49ef58799050fc765c46583b07116a09.png"  />   <br /> </p> <p>Кивалтӥсь Красногорскын спорт объектъёсты пуктэм лэсьтӥськисьёслы, ёрос тӧролэн командаезлы но, валамон ини, ёросын но быдэс Удмуртиын улӥсьёслы тау кариз шугъяськытӥсь вакытэ но ваньзэ радъяны, лэсьтыны, дыраз вуттыны тыршемзы понна. </p> <p><img title="Спортъя XXIX элькун гужем гурт шудонъёсты усьтон" class="block_dynamic_editor1 dbe_id_90372" src="/upload/resize_cache/dynamicblockeditors/d48/150_16_1/d48b838a1c7bedbdfa7973026bffb4cc.png"  /><br /></p> <p>Кык ар ӵоже черкогуртын гурт шудонъёслы универсальной спортзалэн но 100 интылы трибунаосын физкультурая но тазалыкез кыдатонъя огъет пуктӥзы, футбол бусыен но бызьылон сюресъёсын стадион лэсьтӥзы.</p> <div class="incut" style="width: 100%;">   <div class="incut__text">Со понна элькун коньдэтысь 160 миллион манетлэсь трос уксё висъязы, эшшо 34 миллион 800 сюрс манет «Газпром социальные инициативы» фонд сётӥз</div> </div> <p>Красногорск син азьын воштӥськиз. Шудонъёслы дасяськон улсын 5 иськем сюресъёсты тупатъязы, ёрос администрацилэн юртэз азьысь скверез выльдӥзы, черкогуртысь пыласькон интыез умоятӥзы, ёрос гимназиез, Красногорск школаез но ёрос культура юртэз тупатъязы, матысь дыре нылпи садын тупатъян ужъёс йылпумъяськозы. Со сяна, автостанция дорысь площадьын кык арт-объект пуктӥзы – шунды час но туэ гурт шудонъёслэсь девиззэ – «Время побед!».</p> <p>Шудонъёсты ортчытон понна туэ контактной спорт амалъёслэсь куштӥськоно луиз – со армспорт, самбо, гозы кыскан. Залын шудоно спорт амалъёсты омырын шудоноосыныз воштӥзы – волейбол интые пляж волейбол, футбол интые 7х7 форматэн футбол. Семьяослэн ӵошатсконъёссы нылпиостэк ортчозы.</p> <p><img title="Нырысетӥ нуналаз ӵошатсконъёс" class="block_dynamic_editor1 dbe_id_90379" src="/upload/resize_cache/dynamicblockeditors/d48/150_16_1/d48b838a1c7bedbdfa7973026bffb4cc.png"  />   <br /> </p> <div class="incut" style="width: 100%;">   <div class="incut__text"><font face="Arial">Спорт объектъёсын но калыко интыосын Роспотребнадзорлэсь куронъёссэ быдэсъялозы: утялскозы, ӵошатскон интыосты но спорт тӥрлыкез </font><span style="font-family: Arial;">тазатозы, спортсменъёс но учкисьёс эм маскаос нуллозы.</span></div> </div> <p>Спортын кужмооссэ ёросъёсты 15-тӥ гудырикошконэ пусъёзы. Шудонъёсты сӥё-дано ворсан 14 часын кутскоз.</p> <p>Пусъём, туэ гурт шудонъёсты Удмуртилэн кунлыкезлы 100 ар тырмонлы но Быдӟым Атыкай ожын Вормонлы 75 ар тырмонлы сӥзизы. </p> <p>Тодэ вайытом, 2020-тӥ арын шудонъёслэн талисманзы Красногорик нимо койык <a href="https://udmurt.media/udm/news/sport/89510/" target="_blank" >луиз</a>. Туэ шудонъёслэн программаязы нырысьсэ уйпал амалэн ветлонэз <a href="https://udmurt.media/udm/news/sport/84053/" target="_blank" >пыртӥзы</a>. </p> <p></p> Тегъёс: Спорт Удмуртия гуртшудонъёс Красногорск АлександрБречалов  